অ্যাভেঞ্জার্স: ইনফিনিটি ওয়ার
অ্যাভেঞ্জার্স: ইনফিনিটি ওয়ার (অনু. অ্যাভেঞ্জার্স: ইনফিনিটি যুদ্ধ) (ইংরেজি: Avengers: Infinity War) হলো একটি মার্কিন সুপারহিরো চলচ্চিত্র যা মার্ভেল কমিক্স সুপারহিরোর দল অ্যাভেঞ্জার্স এর উপর ভিত্তি করে নির্মিত এবং এটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত। এটি ২০১২ সালের মার্ভেলের দ্য অ্যাভেঞ্জার্স এবং ২০১৫ সালের অ্যাভেঞ্জার্স: এজ অব আলট্রনের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর উনবিংশতম চলচ্চিত্র। চলচ্চিত্রটি অ্যান্থনি এবং জো রুসো দ্বারা পরিচালিত। চলচ্চিত্রটিতে আরো রয়েছে ক্রিস্টোফার মার্কাস ও স্টিভেন ম্যাকফিলিের লিখিত চিত্রনাট্য এবং একটি সমগ্র অভিনয়শিল্পীর দল যাতে রবার্ট ডাউনি জুনিয়র, ক্রিস হেমসওর্থ, মার্ক রাফালো, ক্রিস ইভানস, স্কার্লেট জোহ্যানসন, বেনেডিক্ট কাম্বারব্যাচ, ডন চিডল, টম হল্যান্ড, চ্যাডউইক বোজম্যান, পল বেটনি, এলিজাবেথ ওলসেন, অ্যান্থনি ম্যাকি, সেবাস্টিয়্যান স্ট্যান, ড্যানাই গুরিরা, লেটিটিয়া রাইট, ডেভ বাউতিস্তা, জো সালডানা, জশ ব্রোলিন এবং ক্রিস প্রাট অন্তর্ভুক্ত। চলচ্চিত্রে, অ্যাভেঞ্জার্স এবং গার্ডিয়্যান্স অফ দ্য গ্যালাক্সি থ্যানোসকে সকল শক্তিশালী ইনফিনিটি স্টোনগুলি জড়ো করা থেকে থামানোর জন্য চেষ্টা করে। চলচ্চিত্রটি অক্টোবর ২০১৪-তে অ্যাভেঞ্জার্স: ইনফিনিটি ওয়ার – পার্ট ১ হিসেবে ঘোষণা করা হয়েছিল। রুস্শো ভাইয়েরা এপ্রিল ২০১৫-তে সরাসরি বোর্ডে এসেছিলেন এবং মে-এর কাছে, মার্কাস এবং ম্যাকফিলি চলচ্চিত্রটির কাহিনী লেখার জন্য স্বাক্ষর দেন, যা জিম স্টারলিং এর ১৯৯১ সালের "দ্য ইনফিনিটি গন্টলেট কমিক এবং জনাথন হিকম্যান এর ২০১৩ সালের "ইনফিনিটি" থেকে অনুপ্রেরণা নিয়ে আনে। জুলাই ২০১৬-তে, মার্ভেল শিরোনামটিকে সংক্ষিপ্ত করে রাখে অ্যাভেঞ্জার্স: ইনফিনিটি ওয়ার। জর্জিয়ার ফায়েট কাউন্টির পাইনয়ুড আটলান্টা স্টুডিওজ-এ জানুয়ারি ২০১৭-তে চিত্রগ্রহণ শুরু হয় এবং জুলাই ২০১৭ পর্যন্ত স্থায়ী ছিল, একটি সরাসরি সিক্যুয়েল, অ্যাভেঞ্জার্স: এন্ডগেম-এর সঙ্গে শুটিং জারি থাকে। অধিকভাবে স্কটল্যান্ড, ইংল্যান্ড, ডাউনটাউন আটলান্টার এলাকা এবং নিউ ইয়র্ক শহরে চিত্রগ্রহণ হয়। $৩১৬–৪০০ মিলিয়নের পরিসীমার একটি আনুমানিক নির্মাণব্যয়ের সাথে, এটি এখনো পর্যন্ত নির্মিত সর্বোচ্চ ব্যয়বহুল চলচ্চিত্রের মধ্যে একটি। অ্যাভেঞ্জার্স: ইনফিনিটি ওয়ার এর ২৩ এপ্রিল, ২০১৮-তে লস অ্যাঞ্জেলেসে বিশ্ব প্রিমিয়ার হয় এবং ২৭ এপ্রিল, ২০১৮-তে, আইম্যাক্স এবং ৩ডি চলচ্চিত্রে যুক্তরাষ্ট্রে মুক্তি পায়। চলচ্চিত্রটি সমালোচকদের থেকে সাধারণভাবে ইতিবাচক সমালোচনা পায়, যারা অভিনয়শিল্পী (বিশেষভাবে ব্রোলিনের) এবং কাহিনীর মানসিক গুরুত্বতার পাশাপাশি ভিজুয়াল ইফেক্ট এবং অ্যাকশন দৃশ্যগুলিকে প্রশংশা করেন। এটি $২ বিলিয়নের চেয়ে বেশি বিশ্বব্যাপি আয় করা চতুর্থ এবং প্রথম সুপারহিরো চলচ্চিত্র, যা অনেক বক্স অফিস রেকর্ড ভাঙ্গে এবং ২০১৮-তে সর্বোচ্চ-আয়কারী চলচ্চিত্র হয়ে ওঠে, পাশাপাশি সর্বসময়ের সর্বোচ্চ-আয়কারী চতুর্থ চলচ্চিত্র এবং চতুর্থ যুক্তরাষ্ট্র এবং কানাডার চলচ্চিত্র। চলচ্চিত্রটি এটির বিশেষ প্রভাবের জন্য ৯১ম একাডেমি পুরস্কার, ২৪ম ক্রিটিকস চয়েস পুরস্কার এবং ৭২ম ব্রিটিশ একাডেমি চলচ্চিত্র পুরস্কার-এ মনোনীত হয়। ২৬ই এপ্রিল ২০১৯-এ, চলচ্চিত্রটির সিক্যুয়েল অ্যাভেঞ্জার্স: এন্ডগেম মুক্তি দেওয়া হয়।